**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 20 /12/2024**

 **Αριθμ. Πρωτ.: 26010**

**ΑΠΟΣΠΑΣΜΑ**

**Από το πρακτικό της αριθμ. 44ης /2024 Τακτικής Συνεδρίασης**

 **της Δημοτικής Επιτροπής Δήμου Λεβαδέων**

**Αριθμός απόφασης : 481**

**Ορισμός Επιτροπής Διερεύνησης τιμών για την υποβολή πρότασης σύμφωνα με την Πρόσκληση με Κωδικό :44 «Εξοπλισμός Πολιτικής Προστασίας (Νέες Πράξεις)» του Προγράμματος «ΣΤΕΡΕΑ ΕΛΛΑΔΑ» 2021-2027.**

 Στη Λιβαδειά σήμερα 19η Δεκεμβρίου 2024 ημέρα Πέμπτη και, ώρα 13.30 π.μ. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 25504/13-12-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

 Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών

 ήταν παρόντα πέντε (5) , ήτοι:

  **ΠΑΡΟΝΤΕΣ ΑΠΟΝΤΕΣ**

 1. Καραμάνης Δημήτριος (Πρόεδρος) 1. Αγνιάδης Παναγιώτης

 2. Τουμαράς Βασίλειος 2. Ταγκαλέγκας Ιωάννης

 3. Καλλιαντάσης Χρήστος

 4. Παπαβασιλείου Αικατερίνη Αν και είχαν νόμιμα προσκληθεί

 5. Μίχας Δημήτριος

 Ο Πρόεδρος της Δημοτικής Επιτροπής εισηγούμενος το 13ο θέμα της ημερήσιας διάταξης έθεσε υπόψη των μελών την υπ΄αριθμ. 25384/12-12-2024 έγγραφη εισήγηση του Γραφείου Δημάρχου Λεβαδέων στην οποία αναφέρονται τα παρακάτω:

 *Η Ειδική Υπηρεσία Διαχείρισης του Προγράμματος «Στερεά Ελλάδα» 2021-2027 της Περιφέρειας Στερεάς Ελλάδας εξέδωσε πρόσκληση με Κωδικό Πρόσκλησης 44 και τίτλο «Εξοπλισμός Πολιτικής Προστασίας (Νέες πράξεις)», η οποία συγχρηματοδοτείται από το ΕΤΠΑ.*

*Αντικείμενο της πρόσκλησης είναι η ενίσχυση παρεμβάσεων που αφορούν την προμήθεια εξοπλισμού, κυρίως μηχανημάτων για την πρόληψη κινδύνων (π.χ. εκκαθάριση δασικών δρόμων, αντιμετώπιση κατολισθήσεων, κλπ), μηχανημάτων εκχιονισμού, φορτωτών και λοιπών μηχανημάτων για την αντιμετώπιση και τον περιορισμό των επιπτώσεων φυσικών κινδύνων που σχετίζονται με το κλίμα.*

*Ενδεικτικά αναφέρονται τα ακόλουθα:*

* *Εκχιονιστικά/Φορτηγά με σύστημα εκχιονισμού-αλατιέρα*
* *Πολυμηχανήματα (χορτοκοπτικό, λεπίδα, αποχιονισμού, υδατοδεξαμενή με αντλία),*
* *Εκσκαφείς/Φορτωτές,*
* *Εκσκαφέας-Φορτωτής (τύπου JCB),*
* *Προωθητές γαιών (μπουλντόζες)/Διαμορφωτές γαιών (γκρέιντερ), - Φορτηγά ανατρεπόμενα / Φορτηγά με ενσωματωμένη αρπάγη ή γερανό,*
* *Υδροφόρες με αντλία,*
* *Βοηθητικός εξοπλισμός, π.χ. ηλεκτροπαραγωγό ζεύγος (Η/Ζ), φορητές αντλίες νερού εκτάκτων αναγκών, ασύρματα συστήματα επικοινωνίας, κλπ.*

*Στο πλαίσιο αυτό ο Δήμος Λεβαδέων πρόκειται να υποβάλει πρόταση και συντάσσει τις τεχνικές προδιαγραφές της αντίστοιχης μελέτης.*

*Στην εν λόγω πρόσκληση αναφέρεται ότι για τα υποέργα προμηθειών απαιτείται η αναλυτική τεκμηρίωση του κόστους με τουλάχιστον δύο προσφορές από ανεξάρτητους μεταξύ τους προμηθευτές. Κατόπιν των ανωτέρω και σύμφωνα με την ισχύουσα νομοθεσία*

***ΕΙΣΗΓΟΥΜΑΙ***

*Τον Ορισμό Επιτροπής διερεύνησης τιμών για την υποβολή της πρότασης σύμφωνα με την Πρόσκληση της Περιφέρειας Στερεάς Ελλάδας με Κωδικό: 44 «Εξοπλισμός Πολιτικής Προστασίας (Νέες πράξεις)», του Προγράμματος «Στερεά Ελλάδα» 2021 – 2027 αποτελούμενη από τους κάτωθι υπαλλήλους της ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ ΠΡΑΣΙΝΟΥ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ του Δήμου Λεβαδέων:*

1. *Δημάκας Λουκάς*
2. *Μπέλος Αθανάσιος*
3. *Στάμου Χρήστος*

*Η ανωτέρω Επιτροπή οφείλει να προσκομίσει Πρακτικό Επιτροπής Διερεύνησης Τιμών όπου θα αποτυπώνονται τα αποτελέσματα έρευνας αγοράς (τουλάχιστον δύο μη δεσμευτικές προσφορές από δύο ανεξάρτητους μεταξύ τους προμηθευτές).*

Ακολούθως *ο* Πρόεδρος της Δημοτικής Επιτροπής ζήτησε την αντικατάσταση του κ. Δημάκα από μέλος της ως άνω επιτροπής από τον υπάλληλο του Δήμου κ. Κομπότη Ιωάννη.

Η Επιτροπή έκανε ομόφωνα αποδεκτή την πρόταση του Προέδρου της .

  **Η Δημοτική Επιτροπή λαμβάνοντας υπόψη :**

- Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

 -Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την με Κωδικό Πρόσκλησης 44 και τίτλο «Εξοπλισμός Πολιτικής Προστασίας (Νέες πράξεις)» της Ειδική Υπηρεσία Διαχείρισης του Προγράμματος «Στερεά Ελλάδα» 2021-2027 της Περιφέρειας Στερεάς Ελλάδας

-Το με αρ. πρωτ. . 25384/12-12-2024 έγγραφη εισήγηση του Γραφείου Δημάρχου Λεβαδέων , που είχε διανεμηθεί

- Την Πρόταση του Προέδρου της Δημοτικής Επιτροπής

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

  **ΑΠΟΦΑΣΙΖΕΙ ΟΜΟΦΩΝΑ**

 Ορίζει Επιτροπή διερεύνησης τιμών για την υποβολή της πρότασης σύμφωνα με την Πρόσκληση της Περιφέρειας Στερεάς Ελλάδας με Κωδικό: 44 «Εξοπλισμός Πολιτικής Προστασίας (Νέες πράξεις)», του Προγράμματος «Στερεά Ελλάδα» 2021 – 2027 αποτελούμενη από τους κάτωθι υπαλλήλους της ΔΙΕΥΘΥΝΣΗΣ ΠΕΡΙΒΑΛΛΟΝΤΟΣ ΠΡΑΣΙΝΟΥ ΚΑΙ ΠΟΛΙΤΙΚΗΣ ΠΡΟΣΤΑΣΙΑΣ του Δήμου Λεβαδέων :

1. Κομπότη Ιωάννη – κλάδου ΤΕ / Ηλεκτρολόγων Μηχανικών
2. Μπέλο Αθανάσιο – κλάδου Τ.Ε/ Μηχανολόγων Ηλεκτρολόγων Μηχανικών
3. Στάμου Χρήστο - κλάδου Δ.Ε. Διοικητικού

 **Η απόφαση πήρε αριθμό 481/2024.**

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΤΑ ΜΕΛΗ

1. Τουμαράς Βασίλειος
2. Καλλιαντάσης Χρήστος
3. Παπαβασιλείου Αικατερίνη
4. Μίχας Δημήτριος

 ΠΙΣΤΟ ΑΠΟΣΠΑΣΜΑ

 Λιβαδειά 20 -12-2024

 Ο ΠΡΟΕΔΡΟΣ

 ΔΗΜΗΤΡΙΟΣ Κ. ΚΑΡΑΜΑΝΗΣ

 ΔΗΜΑΡΧΟΣ ΛΕΒΑΔΕΩΝ